مجليس تريما توݢس کتوا ڤوليس جوهر دأنتارا داتوء ايوب خان بن ميدين ڤيتچاي کڤد داتوء خاو کوق چين تله دأداکن دأءوديتوريوم⹁ ايبو ڤجابت ڤوليس کونتينجن (اي.ڤ.ک.) جوهر هاري اين.
مجليس ترسبوت تله دسقسيکن اوليه داتوء سري عبد الجليل بن حسن⹁ ڤڠاره جابتن سياستن جنايه بوکيت امان.
مجليس دتروسکن دڠن سره تريما توݢس ڤڠروسي ڤرکڤ کونتينجن جوهر دأنتارا داتين زلينا بنت محمد عارفين کڤد ڤوان شريفة ماني سيد قاسم⹁ ڤمڠکو ناءيب ڤڠروسي ڤرکڤ کونتينجن جوهر يڠ تله دسقسيکن داتين سري دوکتور سيتي اليدا جون بنت عبد الله⹁ ڤڠروسي ڤرکڤ جابتن سياستن جنايه بوکيت امان.
دالم مجليس ترسبوت جوݢ داتوء ايوب برسام داتين زلينا تله مڽمڤايکن سومبڠن ڤريبادي سباڽق 10,000.00 ريڠݢيت مليسيا کڤد ڤرکڤ کونتينجن جوهر. ڤرکڤ کونتينجن جوهر مڠوچڤکن جوتاءن تريما کاسيه دأتس سومبڠن يڠ دبريکن اين.
توروت حاضير کتوا٢ جابتن⹁ کتوا٢ ڤوليس داءيره⹁ ڤݢاواي٢ کانن⹁ ڤݢاواي٢ ڤڠکت رنده⹁ ڤݢاواي٢ عوم⹁ اهلي٢ ڤرکڤ کونتينجن جوهر دان ڤڠعمل ميديا.
سومبر: ڤوليس جوهر
bjn_Arab bjn_Arab bjn_Arab bjn_Arab bjn_Arab ace_Arab